Na osnovu člana 31. stav 1. Zakona o lokalnoj samoupravi („Službeni glasnik RS“, broj 129/07,83/2014-dr zakon, 101/2016-dr zakon, 47/2018, 111/2021-dr. zakon), člana 72. Zakona o lokalnim izborima („Sl.glasnik RS“, br.14/2022) i članova 35. i 36. Statuta opštine Prijepolje („Službeni glasnik opštine Prijepolje“, broj 3/19, 3/21 i 6/22), Skupština opštine Prijepolje, na osnovu Izveštaja Administrativnog i mandatno-imunitetskog odbora, na sednici, održanoj 23.03.2023. godine, donela je

**ODLUKU**

**O POTVRĐIVANjU MANDATA ODBORNIKU SKUPŠTINE OPŠTINE PRIJEPOLjE**

Član 1.

POTRĐUJE SE mandat odborniku Skupštine opštine Prijepolje, izabranom na izborima održanim 21.06.2020.godine, Emiri Rovčanin, odborniku sa izborne liste „Zajedno za Prijepolje-Rasim Ljajić“.

Član 2.

Mandat odborniku počinje da teče danom potvrđivanja mandata i traje do isteka mandata Skupštine opštine Prijepolje.

***O b r a z l o ž e nj e***

Rešenjem Skupštine opštine Prijepolje, broj 020-22/23 od 02.03.2023.godine, Emiri Rovčanin utvrđen je prestanak funkcije zamenika predsednika opštine Prijepolje.

Rešenjem Skupštine opštine Prijepolje, broj 06-11/23-3 od dana 02.03.2023.godine, Samiri Ćosović utvrđen je prestanak mandata odbornice u Skupštini opštine Prijepolje, izborom na funkciju zamenika predsednika opštine Prijepolje.

Članom 74.stav 1. Zakona o lokalnim izborima predviđeno je „ Odbornik kojem je mandat prestao pošto je izabran na funkciju zamenika predsednika opštine može po prestanku te funkcije podneti zahtev da mu se ponovo dodeli mandat u istom sazivu skupštine ako postoji upražnjeno odborničko mesto koje pripada njegovoj izbornoj list

Kako se Emira Rovčanin obratila Opštinskoj izbornoj komisiji dana 13.03.2023.godine dopisom broj 013-5/23 sa Zahtevom za povraćaj odobrničkog mandata i kako postoji upražnjeno odborničko mesto na izbornoj listi „Zajedno za Prijepolje-Rasim Ljajić“ ista je izdala uverenje da je u Skupštinu opštine Prijepolje izabrana Emira Rovčanin, odbornik sa Izborne liste „Zajedno za Prijepolje-Rasim Ljajić“.

Opštinska izborna komisija je izdala uverenje da je u Skupštinu opštine Prijepolje izabrana Emira Rovčanin, odbornik sa Izborne liste „Zajedno za Prijepolje-Rasim Ljajić“.

Administrativni i mandatno-imnitetski odbor Skupštine opštine Prijepolje, utvrdio je na sednici 15.03.2023.godine, da su podaci iz uverenja o izboru odbornika u saglasnosti sa podacima iz Izveštaja Opštinske izborne komisije, broj 013-7/23-2 od 07.03.2023. godine, i dostavio Skupštini opštine Prijepolje Izveštaj kojim je predložio Skupštini opštine Prijepolje da potvrdi mandat Emiri Rovčanin, odborniku sa Izborne liste „Zajedno za Prijepolje-Rasim Ljajić“.

.

Skupština opštine Prijepolje usvojila je izveštaj Administrativnog i mandatno-imunitetskog odbora i potvrdila mandat odborniku Emiri Rovčanin, a na osnovu odredbe člana 74. Zakona o lokalnim izborima („Sl.glasnik RS“, br.14/2022).

Pravna pouka: Protiv ove Odluke može se izjaviti žalba Višem sudu u Užicu u roku od 7 dana od dana donošenja.

**Skupština opštine Prijepolje**

Broj: 013-7/23-3

Dana: 23.03.2023.godine

P r i j e p o lje

Predsednik

Izudin Šantić